જોકે લીગના નેતાઓ જાણે છે કે કેરળની 26 ટકા મુસ્લિમ વસતિ પાસે વિકલ્પો ઓછા છે. લીગને જ ટેકો મળવાનો છે કેમ કે કોંગ્રેસ અને ડાબેરીઓ કરતાંય ભાજપનું જોર કેરળમાં વધી રહ્યું છે. બીજી બાજુ ડાબેરીઓ દ્વારા માત્ર ભાજપવિરોધ ખાતર જ કોંગ્રેસને સાથ ન આપવાનું અને પોતાને મજબૂત કરવાનું રાજકારણ અપનાવ્યું છે ત્યારે કેરળના રાજકારણમાં પણ તેની અસર થશે. ડાબેરીઓ અને કોંગ્રેસનું પોતપોતાનું રાજકારણ છે અને ઇન્ડિયન યુનિયન મુસ્લિમ લીગે અને કેરળના સુન્ની મુસ્લિમોએ પોતાનું રાજકારણ ખેલવાનું છે.